
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 724 

5 Οκτωβρίου 1999 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Χαρακτηρισμός ως παραδοσιακού τμήματος του οικι¬ 
σμού Αρχανώντου δήμου Αρχανών (Ν. Ηρακλείου) 
και καθορισμός ειδικών όρων και περιορισμών δό¬ 
μησης αυτού. ι 

ΑΠΟΦΑΣΕΙΣ 

Χαρακτηρισμός ως διατηρητέου διωρόφου κτιρίου, 
φερομένου ως ιδιοκτησία Κωνσταντίνου Κακαρού- 
κα, που βρίσκεται επί της οδού Μιχάλων, της συ¬ 
νοικίας Ευαγγελίστριας, στην πόλη της Χίου και κα¬ 
θορισμός ειδικών όρων και περιορισμών δόμησης 
αυτού. 2 

Κήρυξη αναδασωτέας έκτασης 5.413 στρεμμάτων στη 
θέση «Αμμούδες» Δημοτικού διαμερίσματος Μα¬ 
ριών Δήμου Θάσου... 3 


ΠΡΟΕΔ ΡΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 000 
Χαρακτηρισμός ως παραδοσιακού τμήματος του οικι¬ 
σμού Αρχανώντου δήμου Αρχανών (Ν. Ηρακλείου) και 
καθορισμός ειδικών όρων και περιορισμών δόμησης 
αυτού. 

Ο ΠΡΟΕΔΡΟΣ 

ΤΗΣ ΞΑΦΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του Ν. Δ/τος της 
17.7.1923 «Περί σχεδίων πόλεων κλπ» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις ταυ άρθρου 25παρ. 9βτου Ν. 2508/1997 
«Βιώσιμη οικιστική ανάπτυξη των πόλεων και οικισμών της 
Χώρας και άλλες διατάξεις» (Α' 124/1997). 

3. Τις διατάξεις των άρθρων 3 και 4 (παρ. 1) του Ν. 
1577/1985 «Γενικός Οικοδομικός Κανονισμός» (Α' 210), ό¬ 
πως το άρθρο 3 τροποποιήθηκε με το άρθρο 1 (παρ. 1) 
του Ν. 1772/1988 «Τροποποίηση διατάξεων του Ν. 


1577/1985 "ΓΟΚ” και άλλες σχετικές διατάξεις» (Α' 91). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παρ. 2α του άρθρου 1 του Ν. 2469/1997 
(Α' 38). 

5. Την αριθ. Δ17α/03/99/Φ.2.2.1/29.10.1996 απόφαση 
του Πρωθυπουργού και του Υπουργού Περιβάλλοντος, 
Χωροταξίας και Δημοσίων Εργων «Ανάθεση αρμοδιοτή¬ 
των του Υπουργού Περιβάλλοντος, Χωροταξίας και Δη¬ 
μοσίων Έργων Χοήστ ^ερελή και Θεόδωρο Κολιοπάνο» 
{1006Β/4.11.1996) 

6. Τις διατάξεις της παρ. γ του άρθρου 1 του Π.Δ/τος 
161/1994 «Ανακατανομή αρμοδιοτήτων των Υπουργείων 
Πολιτισμού και Επιστημών και Χωροταξίας, Οικισμού και 
Περιβάλλοντος» (Α' 54). 

7. Το ΥΠΠΟ/ΑΡΧ/Α1 /Φ23/46585/2761/5.10.1998 έγγρα¬ 
φο της Δ/νσης Προϊστορικών και Κλασσικών Αρχαιοτήτων 
του Υπουργείου Πολιτισμού και Επιστημών. 

8. Τις 237/1996 και 420/1996 γνωμοδοτήσεις του Δημο¬ 
τικού Συμβουλίου Αρχανών. 

9. Την από 24.6.1997 αιτιολογική έκθεση-εισήγηση της 
Διεύθυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 

10. Την 196/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Την 171/1999 γνωμοδότηση του Συμβουλίου της Ε¬ 
πικράτειας με πρόταση του Υφυπουργού Περιβάλλοντος, 
Χωροταξίας και Δημοσίων Έργων, αποφασίζουμε; 

Άρθρο 1 

Χαρακτηρίζεται ως παραδοσιακό το τμή μα του οικισμού 
Αρχανών, Δήμου Αρχανών της Επαρχίας Τεμένου (Ν. Η¬ 
ρακλείου) που περικλείεται με κόκκινη γραμμή και στοι¬ 
χεία 1,2,3,4.38, 39,1 ,όπως φαίνεται στο σχετικό πρω¬ 

τότυπο διάγραμμα σε κλίμακα 1:4.000 που θεωρήθηκε α¬ 
πό τον Προϊστάμενο της Δ/νσης Τοπογραφικών Εφαρμο¬ 
γών με την 18139/1999 πράξη του και που αντίτυπο του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Καθορίζονται ειδικοί όροι και περιορισμοί δόμησης στα 
οικόπεδα που βρίσκονται μέσα στα όρια του παραδοσια¬ 
κού τμήματος του οικισμού όπως αυτά καθορίζονται με το 
προηγούμενο άρθρο, ως εξής: 

1. Ως γραμμή δόμησης ορίζεται το κοινό όριο μεταξύ 
των οικοπέδων και των κοινοχρήστων χωρών. Εάν η υφι¬ 
στάμενη κατάσταση έχει δημιουργήσει κανόνα ως προς 
τη θέση της γραμμής δόμησης των κτιρίων (ύπαρξη 
πρσκηπίου), το νέο κτίριο τοποθετείται σύμφωνα με τον 
δημιουργηθέντα αυτό κανόνα. Η Επιτροπή Πολεοδομι- 
κού και Αρχιτεκτονικού Ελέγχου (Ε.Π.Α.Ε.) δύναται να ε¬ 
πιβάλλει περιορισμούς ως προς την τοποθέτηση των κτι¬ 
ρίων στο οικόπεδο ώστε: 

α. Να μην βλάπτεται ο πολεοδομικός ιστός του οικι¬ 
σμού. 

β. Να προστατεύονται βασικά σημεία θέας των κοινο¬ 
χρήστων χώρων. 

γ. Να προστατεύονται θέες και όμορα παραδοσιακά κτί¬ 
ρια. 

δ. Να διατηρούνται και να προστατεύονται Αρχαία με 
δυνατότητα αναθεώρησης της αρχιτεκτονικής μελέτης 
για την επίτευξη του σκοπού αυτού. 

2. Η διαμόρφωση των όγκωντων κτιρίων,επιβάλλεται να 
προσαρμόζεται στα παραδοσιακά πρότυπα του οικισμού 
ως προς την κλίμακα,τις αναλογίες και τη σύνθεση των ε¬ 
πί μέρους όγκων. Η ΕΠΑΕ μπορεί να επιβάλλει τροποποι¬ 
ήσεις προκειμένου να επιτευχθεί περαιτέρω υποδιαίρεση 
του όγκου του κτιρίου μέχρι και δημιουργία περισσότε¬ 
ρων εντελώς διακριμένων κτιρίων,εάν τούτο επιβάλλεται 
από τις συνθήκες και τα παραδοσιακά πρότυπα του περι¬ 
βάλλοντος. 

3. Οι όψεις των κτιρίων πρέπει να είναι λιτές και η τελική 
επεξεργασία τους από απόψεως υλικού και τρόπου κατα¬ 
σκευής διαμορφώνεται κατά τα παραδοσιακά πρότυπα. 

4. Απαγορεύεται η κατασκευή κτιρίων επί υποστυλωμά¬ 
των (ΡΙΙΟΤΙδ) καθώς και κάθε κατασκευή από αλουμίνιο, 
πλαστικό ή ελενίτ. 

5. Επιτρέπεται η τοποθέτηση οριζοντίων πετάσσων (τε¬ 
ντών) μόνον επί των αυλών των οικοδομών ως και επί των 
κοινοχρήστων πεζοδρόμων και επί των πλατειών. 

Στην τελευταία αυτή περίπτωση απαιτείται σύμφωνη 
γνώμη του δήμου. Οι ως άνω τέντες τοποθετούνται επί κι¬ 
νητού (λυόμενου) σκελετού. 

Απαγορεύεται η χρησιμοποίηση σταθερού με την έν¬ 
νοια του μόνιμου σκελετού. Επιβάλλεται δε η απομά¬ 
κρυνση του σκελετού μετά την αφαίρεση της τέντας,α- 
παγορευομένης της έστω και εποχιακά παραμονής του. 

Το μέγιστο επιτρεπόμενο ύψος των πετάσσων ορίζεται 
σε δύο μέτρα και σαράντα εκατοστά του μέτρου (2,40) α¬ 
πό την επιφάνεια του εδάφους. 

Απαγορεύεται η τοποθέτηση κεκλιμένων ή κατακόρυ- 
φων τεντών καθώς και κάθε άλλου είδους πρόχειρο στέ¬ 
γαστρο γενικώς. 

Κατ’ εξαίρεση επιτρέπεται η κατασκευή οριζοντίων 
σκιαδίων από καλαμωτή μόνον εντός αυλών.Το μέγιστο ύ¬ 
ψος των σκιαδίων ορίζεται σε δύο μέτρα και σαράντα ε¬ 
κατοστά του μέτρου (2.40 μ.). 

6. Απαγορεύεται η τοποθέτηση εξωτερικών βιτρινών 
(προθηκών) επί των κοινόχρηστων χώρων. 

7. Δεν επιτρέπονται οι φωτεινές επιγραφές ή διαφημί¬ 
σεις. 


Επιτρέπεται η ανάρτηση απλών επιγραφών μετά από έ¬ 
γκριση της ΕΠΑΕ,η οποία εγκρίνει και τη θέση τις διαστά¬ 
σεις και τη μορφή τους. Οι επιγραφές πρέπει να είναι 
γραμμένες στην ελληνική γλώσσα. 

Επιτρέπεται η ύπαρξη μαζί με την ελληνόγλωσση επι¬ 
γραφή και ξενόγλωσσων που μεταφράζουν την ελληνική 
με τον όρο ότι τα ξενόγλωσσα στοιχεία δεν υπερβαίνουν 
σε μέγεθος τα ελληνικά. Επίσης απαγορεύεται η τοποθέ¬ 
τηση των παραπάνω πινακίδων στις στέγες και στους ε¬ 
ξώστες των κτιρίων καθώς και γενικώς η τοποθέτηση επι¬ 
γραφών και διαφημίσεων επί ικριωμάτων. 

8. Καθορίζονται όροι προστασίας όλων των παλαιών, 
παραδοσιακών κτιρίων, του οικισμού για λόγους διάσω¬ 
σης της πολεοδομικής και αρχιτεκτονικής φυσιογνωμίας 
τους. 

α) Παραδοσιακό θεωρείται το εκάστοτε αρχικό κτίριο 
με τα επί μέρους αρχιτεκτονικά - καλλιτεχνικά στοιχεία 
του και τα στοιχεία του περιβάλλοντος αυτό χώρου (μά¬ 
ντρες, αυλόθυρες, φούρνοι, πηγάδια, στέρνες, βοτσαλω¬ 
τά ή λιθόστρωτα δάπεδα, κλπ) όπως και οι εναρμονιζόμε¬ 
νες με αυτό μεταγενέστερες προσθήκες, όχι όμως και τα 
καθ’ ύψος ή κατ’ επέκταση του κτιρίου υπάρχοντα προ- 
σκτίσματα ή τα στοιχεία και επεμβάσεις πάσης φύσεως 
που αλλοιώνουν το αρχικό κτίριο. 

Ο καθορισμός των παραδοσιακών κτιρίων κατά τα πα¬ 
ραπάνω γίνεται από την Ε.Π.Α.Ε. 

Ο καθορισμός των προσκτισμάτων αυτών που επιβάλ¬ 
λεται να αφαιρεθούν ή να προσαρμοστούν σύμφωνα με 
τα παραδοσιακά πρότυπα γίνεται από την Ε.Π.Α.Ε. 

β) Απαγορεύεται η κατεδάφιση, καταστροφή ή οποια¬ 
δήποτε αλλοίωση των παραδοσιακών κτιρίων του οικι¬ 
σμού όπως επίσης και των επί μέρους αρχιτεκτονικών, 
καλλιτεχνικών και στατικών στοιχείων αυτών. 

γ) Απαγορεύεται η κατεδάφιση των παλαιών πέτρινων 
τοίχων των κτιρίων και η αντικατάσταση τους με φέροντα 
οργανισμό και τοίχους πληρώσεως από σύγχρονα υλικά. 

δ) Απαγορεύεται η διεύρυνση των παλαιών παραθύρων 
για δημιουργία βιτρινών καταστημάτων καθώς και οποια¬ 
δήποτε αλλοίωση των ανοιγμάτων των παραδοσιακών 
κτιρίων. 

9. Ο οικισμός ελέγχεται από την Ε.Π.Α.Ε. Η πολεοδομι- 
κή υπηρεσία αποστέλλει υποχρεωτικά στην Ε.Π.Α.Ε.το 
φάκελλο οποιουδήποτε θέματος που αφορά ανέγερση, 
κατεδάφιση μερική ή ολική ετοιμόρροπων ή μη, επισκευή, 
προσθήκη, αποκατάσταση, αναστήλωση και ανακατα- 
σκευή κτιρίων καθώς και θεμάτων που αφορούν σε δια¬ 
μορφώσεις κοινοχρήστων ή κοινωφελών χώρων, σε έργα 
υποδομής, κλπ για να γνωματεύσει σχετικά. 

Επίσης απαιτείται έλεγχος θεμελίων από την ΚΑ Εφο¬ 
ρεία Προϊστορικών και Κλασσικών Αρχαιοτήτων. 

10. Οι μελέτες δύναται να υποβάλλονται στο στάδιο της 
προμελέτης προκειμένου να γίνει προέγκριση των αρχών 
της πολεοδομικής και αρχιτεκτονικής σύνθεσης, τυχόν 
ανακατασκευής κατεδάφισης τμημάτων, προσθηκών 
κλπ. 

11. Με την οριστική μελέτη υποβάλλονται πέραν των α¬ 
παραιτήτων δικαιολογητικών: 

α) Πλήρες τοπογραφικό διάγραμμα του οικοπέδου ό¬ 
που εμφαίνονται οι υψομετρικές καμπύλες της υφιστάμε¬ 
νης κατάστασης και (τυχόν) πρόταση διαμόρφωσης αυ¬ 
τού. 

β) Έγχρωμες φωτογραφίες με άποψη της οδού και 
προς τις δύο πλευρές του κτιρίου ώστε να φαίνονται το λι- 

γότερο δύο (2) κτίρια εκατέρωθεν, ή οικόπεδα καθώς και 
οι φωτογραφίες των απέναντι κτιρίων. 

γ) Τεχνική περιγραφή με αναλυτική αναφορά στο είδος 
των χρησιμοποιουμένων υλικών και στους χρωματι¬ 
σμούς. 

δ) Σε περίπτωση επισκευής ή προσθήκης υφισταμένου 
κτιρίου υποβάλλονται έγχρωμες φωτογραφίες του κτιρί¬ 
ου και όλων των όψεων και του εσωτερικού χώρου αυτού 
ώστε να φαίνονται όλα τα μορφολογικά και καλλιτεχνικά 
στοιχεία του. 

12. Δεν επιτρέπεται η πραγματοποίηση μεταφοράς συ¬ 
ντελεστή δόμησης στο παραδοσιακό τμήμα του οικισμού 
είτε αυτός προέρχεται από την περιοχή αυτή ή από αλ¬ 
λού. 

Επίσης δεν έχουν εφαρμογή οι διατάξεις του άρθρου 41 
του Ν. 1337/1983 (Α33) σ’ό,τιαφοράτο ύφος των κτιρίων 
και τον συντελεστή δόμησης που ισχύουν για τον οικισμό. 


13. Κατά τα λοιπά και για όσα δεν ρυθμίζονται από τις 
προαναφερόμενες διατάξεις εφαρμόζονται οι διατάξεις 
του από 19.10.1978 Π. Δ/τος (Δ' 594). 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 24 Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Θ. ΚΟΛΙΟΠΑΝΟΣ 

ΑΠΟΦΑΣΕΙ Σ 

Αριθ. ΔΠΑ/7345 (2) 

Χαρακτηρισμός ως διατηρητέου διωρόφου κτιρίου, φε- 
ρομένου ως ιδιοκτησία Κωνσταντίνου Κακαρούκα, 
που βρίσκεται επί της οδού Μιχάλων, της συνοικίας 
Ευαγγελίστριας, στην πόλη της Χίου και καθορισμός 
ειδικών όρων και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη : 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις (ΦΕΚ 91/Α/88). 

2. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Οργανα», ή που προστέθηκε στο Νόμο αυτό με το 
άρθρο 27 του Ν.2081/92, όπως αντικαταστάθηκε με την 
παρ. 2ατου αρθρ. 1 του Ν.2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων Υ¬ 
πουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, 
ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των Υ¬ 
πουργών Προεδρίας της Κυβέρνησης και Αιγαίου, «πρά¬ 
ξεις και έγγραφα αρμοδιότητας του Υπ. Αιγαίου, που ε¬ 
ξαιρούνται από τους περιορισμούς της διάταξης του άρ¬ 
θρου 81. παρ. 1 του Ν. 1892/90» (ΦΕΚ 741/Β/29.11.90). 

6. Την αριθ. ΔΔΟ/Φ. 101.22/2205/8.3.1999 (ΦΕΚ 
209/Β/11.3.99) απόφαση Υπουργού Αιγαίου «Μεταβίβα¬ 
ση αρμοδιοτήτων στον Γενικό Γραμματέα, στους Προϊ¬ 
σταμένους Διευθύνσεων και Τμημάτων του Υπουργείου 
Αιγαίου και του δικαιώματος να υπογράφουν με «Εντολή 
Υπουργού». 

7. Τον φάκελλο του θέματος που μας διαβίβασε η Δ/νση 
Τεχνικής Υπηρεσίας του Δήμου Χίου με το αριθ.Πρωτ. οικ. 
708/3.2.1999 έγγραφό της που έλαβε τον αριθ.Πρωτ. 
1181 /4.2.99 του Υπουργείου Αιγαίου. 

8. Την απο 28.5.1999 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στον ενδιαφερόμενο Κωνσταντίνο Κακαρούκα με το α- 
ριθ.Πρωτ. 1181/28.5.1999 έγγραφό μας. 

9. Την με αριθ.Πρωτ. 7345/12.7.99 Υπουργείου Αιγαίου 
απάντηση με αναρρήσεις (ένσταση) του ενδιαφερομένου 
Κωνσταντίνου Κακαρούκα ως προς την αιτιολογική έκθε¬ 
ση που του κοινοποιήθηκε για τον χαρακτηρισμό του κτι¬ 
ρίου του θέματος ως διατηρητέου. 


10. Τις από 27.8.99 παρατηρήσεις στις αντιρρήσεις των 
ενδιαφερομένων εισήγηση του Τμήματος Πολιτιστικής Α¬ 
νάπτυξης της Δ/νσης Περιφερειακής Ανάπτυξης του Υ¬ 
πουργείου Αιγαίου. 

11. Το γεγονός ότι απότις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το διώροφο κτίριο, 
φερόμενο ως ιδιοκητησία Κωνσταντίνου Κακαρούκα, που 
βρίσκεται επί της οδού Μιχάλων στη Συνοικία Ευαγγελί¬ 
στρια της πόλης της Χίου, όπως φαίνεται σημειωμένο στο 
τοπογραφικό διάγραμμα σε κλίμακα 1: 500 που θεωρή¬ 
θηκε απο την Προϊσταμένητου Τμήματος Πολιτιστικής Α¬ 
νάπτυξης της Δ/νσης Περιφερειακής Ανάπτυξης του Υ¬ 
πουργείου Αιγαίου με την υπ’ αριθμ. 7345/99 πράξη της 
και που συνοπτικό του αντίτυπο δημοσιεύεται με την πα¬ 
ρούσα απόφαση, επειδή πρόκειται για διώροφο κτίριο 
που φέρει αξιόλογα μορφολογικά και αρχιτεκτονικά στοι¬ 
χεία παραδοσιακής αρχιτεκτονικής. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των ε- 
πιμέρους αρχιτεκτονικών και των εν γένει λειτουργικών 
και διακοσμητικών του στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερι¬ 
κό για λόγους λειτουργικούς του χαρακτηριζομένου ως 
διατηρητέου κτιρίου, εφόσον δεν αλλοιώνεται ο αρχιτε¬ 
κτονικός του χαρακτήρας. 

4. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεωνπου πληροφορούν γιατυχόν χρήσεις 
των χώρων του κτιρίου. 

5. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζομένου ως διατηρητέου 
κτιρίου και στον περιβάλλοντα χώρο του, καθώς και για 
την τοποθέτηση επιγραφών, απαιτείται η έγκριση της Ε¬ 
πιτροπής Πολεοδομικού & Αρχιτεκτονικού Ελέγχου (Ε- 
ΠΑΕ). 

6. Η απόφαση αυτή να δημοσιευθεί με το σχεδιάγραμ¬ 
μα που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει απο τη δημο¬ 
σίευσή της στην Εφημερίδα της Κυβερνήσεως. 

Μυτιλήνη, 27 Αυγούστου 1999 

Με εντολή Υπουργού 
Ο Γενικός Γραμματεάς 
ΓΙΑΝΝΗΣ ΜΑΧΑΙΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεόιάνι 
ένινε σ^ίκου^στι κατό ποσοστό 'χβ 

Αριθ. 4967 ( 3 ) 

Κήρυξη αναδασωτέας έκτασης 5.413 στρεμμάτων στη 
θέση «Αμμούδες» Δημοτικού διαμερίσματος Μαριών 
Δήμου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 117παρ. 3 του Συντάγματος της χώρας. 

β) Των άρθρων 38 παρ. 1 και 41 παρ. 1 του Ν. 998/79. 

γ) Του Νόμου 2240/94 «Περί συμπληρώσεως των δια¬ 
τάξεων για την Νομαρχιακή Αυτοδιοίκηση και άλλες δια¬ 
τάξεις». 

δ) Των Ν. 2399/96 (ΦΕΚ 90Α/27.5.97) και Ν. 2503/97 
(ΦΕΚ 107Α/30.5.97). 

2. Την αριθ. 2776/19.6.98 απόφαση του Γεν. Γραμματέα 
της Περιφέρειας «Περί ανάθεσης άσκησης αρμοδιοτή¬ 
των». 

3. Τις διαταγές του Υπουργείου Γεωργίας α) 
160417/1180/8.7.80 και β) 182447/3049/ 24.9.80. 

4. Την αριθ. 2182/18.8.92 πρόταση του Δασαρχείου Κα¬ 
βάλας με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 


5. Την αριθ. 2009/2.9.99 εισήγηση της Δ/νσης Δασών Ν. 
Καβάλας, αποφασίζουμε: 

Κηρύσσουμε αναδασωτέα, με σκοπό την προστασία 
των δασικών εδαφών και δασικού περιβάλλοντος και την 
αποκατάσταση της βλάστησης με φυσική ή τεχνητή ανα¬ 
δάσωση που καταστράφηκε από παράνομη κατάληψη να 
αποκλειστεί η χρήση του για κάθε άλλο σκοπό, τη δημό¬ 
σια δημοτική δασική έκταση εμβαδού 5.413 στρεμμάτων 
που βρίσκεται στη δασική θέση «Αμμούδες» Δημοτικού 
διαμερίσματος Μαριών του Δήμου Θάσου και προσδιορί¬ 
ζεται από τα στοιχεία 1,2,3,4 και έχει όρια: 

Ανατολικά: Το Κ.Α. 1914/025240 τεμάχιο 
Δυτικά: Δημοτική δασική έκταση 
Βόρεια: Δημοτική δασική έκταση 
Νότια: Αγροτική δασική έκταση 
όπως φαίνονται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 7 Σεπτεμβρίου 1999 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΚΩΝ/ΝΟΣ ΕΥΤΥΧΙΔΗΣ 

ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ!: 
ΑΝΑΤΟΛΙΚΗΣ ΜΑΚΕΔΟΝΙΑΣ 
ΚΑΙ ΘΡΑΚΗΣ 
Δ/ΝΣΗ ΔΑΚΟΝ ΚΑΒΑΛΑΣ 
ΔΑΣΑΡΧΕΙΟ ΘΑΣΟΥ 


ΚΗΡΥΞΗ ΑΝΑΔΑΣΩΤΕΟΥ. /Ιΐ/Κύ {^ΔΑΣΟΥΣ 

